钦定古今图书集成/明伦汇编/氏族典/第187卷 > 萧纪
## 钦定古今图书集成/明伦汇编/氏族典/第187卷 > 萧纪

按《梁书武陵王纪传》，“武陵王纪，字世询，高祖第八子
也。少勤学，有文才，属辞，不好轻华，甚有骨气。天监十
三年，封为武陵郡王。历位宁远将军、琅邪彭城二郡
太守、轻车将军、丹阳尹。出为会稽太守。寻以其郡为
东扬州，仍为刺史，加使持节东中郎将，征为侍中，领
石头戍军事。出为宣惠将军、江州刺史，征为使持节”
宣惠将军、都督扬、南徐二州诸军事、扬州刺史。寻改
授持节、都督益梁等十三州诸军事、安西将军、益州
刺史。大同十一年，授散骑常侍、征西大将军、开府仪
同三司。初，天监中，震太阳门成字曰“绍宗”，梁位唯武
王。解者以为武王者，武陵王也，于是朝野属意焉。及
太清中，侯景乱，纪不赴援。高祖崩后，纪乃僭号于蜀，
改年曰天正。立子圆照为皇太子，圆正为西阳王，圆
满竟陵王，圆普南谯王，圆肃宜都王。太清五年夏四
月，纪率军东下，至巴郡，以讨侯景为名，将图荆、陕。世
祖与纪《书》喻意，纪不从命，报书如家人礼。庚申，纪将
侯叡率众缘山，将规进取，任约、谢答仁与战，破之。既
而陆纳平诸军并西赴纪，遣乐奉业至江陵，论和缉
之计。世祖知纪必破，拒而不许。景戍巴东民符昇、徐
子初等斩纪《硖口》及其第三子圆满，俱杀之，时年四
十六。有司奏请绝其属籍，世祖许之，赐姓饕餮氏。